ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4031/98

υποβολή: Honório Novo (GUE/NGL) προς την Επιτροπή

(8 Ιανουαρίου 1999)

Θέμα: Εισαγωγή βοείου κρέατος και ζωοτροφών παραγόμενων σε τρίτες χώρες

Για λόγους που έχουν σχέση με την πρόσφατη απαγόρευση εξαγωγής βοείου κρέατος Πορτογαλίας, η κυβέρνηση της χώρας μου αποφάσισε να επισπεύσει την θέση σε ισχύ της απαγόρευσης παραγωγής ζωοτροφών που χρησιμοποιούν οιαδήποτε προϊόντα ή υποπροϊόντα βοοειδών.

Η απαγόρευση αυτή, ως γνωστόν, πρόκειται να ισχύσει υποχρεωτικώς, απ' ό,τι νομίζω σε ολόκληρη την επικράτεια της ΕΕ, μόνον από 1ης Ιανουαρίου 1999.

Για τον λόγο αυτό, ζητώ από την Επιτροπή να με πληροφορήσει τα εξής:

1. Πρόκειται να επιτραπεί, από 1ης Ιανουαρίου 1999, η εισαγωγή βοοειδών - σφαγίων ή ζώντων ζώων- προελεύσεως τρίτων χωρών, στις οποίες τα βοοειδή εξακολουθούν να σιτίζονται με ζωοτροφές που παράγονται από προϊόντα και υποπροϊόντα αυτών των ζώων Κατά ποίον τρόπον η Ευρωπαϊκή Επιτροπή θα ελέγχει τον τύπο διατροφής των ζώων αυτών στις τρίτες χώρες;

2. Θα επιτρέπεται, από την ημερομηνία αυτή, η εισαγωγή ζωοτροφών παραγόμενων από προϊόντα και υποπροϊόντα ζωϊκής προέλευσης; Κατά ποίον τρόπον προτίθεται η Ευρωπαϊκή Επιτροπή να ελέγχει την παραγωγή των εισαγόμενων παντός τύπου ζωοτροφών;

Κοινή απάντηση

του κ. Fischler εξ ονόματος της Επιτροπής

στις γραπτές ερωτήσεις E-4030/98 και E-4031/98

(24 Φεβρουαρίου 1999)

Η απόφαση 94/381/ΕΚ της Επιτροπής της 27ης Ιουνίου 1994 για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά(1) απαγορεύει τη χορήγηση ζωοτροφών από μεταποιημένη ζωική πρωτεΐνη που προέρχεται από θηλαστικά σε μηρυκαστικά στην Κοινότητα. Η απαγόρευση αυτή εφαρμόζεται τόσο στις ζωοτροφές που παράγονται στην Κοινότητα όσο και στις ζωοτροφές που εισάγονται από τρίτες χώρες.

Η ισχύουσα κοινοτική νομοθεσία δεν περιλαμβάνει κανόνες που να απαγορεύουν ή να ελέγχουν τη χορήγηση ζωοτροφών που περιέχουν συστατικά τα οποία προέρχονται από βοοειδή σε ζώα άλλα εκτός των μηρυκαστικών ούτε και έχει προτείνει η Επιτροπή να εισαχθούν παρόμοιοι κανόνες σε περιοχές άλλες από αυτές που κινδυνεύουν περισσότερο από τη μεταδοτική σπογγώδη εγκεφαλοπάθεια.

Ορισμένα κράτη μέλη, όπως η Πορτογαλία και το Ηνωμένο Βασίλειο, έχουν απαγορεύσει τη χρήση ζωοτροφών που περιέχουν πρωτεΐνες οι οποίες προέρχονται από θηλαστικά (συμπεριλαμβανομένων και των βοοειδών), για τη διατροφή όλων των ζώων εκτροφής σε εθνικό επίπεδο. Επί του παρόντος, εφαρμόζονται μέτρα διασφάλισης που απαγορεύουν την εξαγωγή ζωοτροφών οι οποίες προέρχονται από βοοειδή από αυτά τα δύο κράτη μέλη στα άλλα κράτη μέλη.

Η Επιτροπή προτείνει παρόμοιους κανόνες για περιοχές που παρουσιάζουν τον υψηλότερο κίνδυνο ΜΣΕ στην πρότασή της για κανονισμό του Κοινοβουλίου και του Συμβουλίου που θεσπίζει κανόνες για την πρόληψη και τον έλεγχο ορισμένων μεταδοτικών σπογγοειδών εγκεφαλοπαθειών(2).

(1) ΕΕ L 172 της 7.7.1994.

(2) COM(98)623 τελικό.
ΓΡΑΠΤΗ ΕΡΩΤΗΣΗ E-4084/98

υποβολή: Luigi Florio (PPE) προς την Επιτροπή

(14 Ιανουαρίου 1999)

Θέμα: Αποκλεισμός των ΜΜΕπ από τις ευρωπαïκές συνδικαλιστικές διαπραγματεύσεις

Συνήθως η Επιτροπή ζητεί απλώς τη γνώμη των αντιπροσωπευτικών οργανώσεων των ευρωπαϊκών μικρομεσαίων επιχειρήσεων, οι οποίες όμως αποκλείονται εκ συστήματος από τις διαπραγματεύσεις στις οποίες αντίθετα προσκαλούνται μόνο οι αντιπροσωπευτικές οργανώσεις των μεγάλης κλίμακας βιομηχανίας.

Οι ΜΜΕπ όμως, όπως αναμφισβήτητα αποδεικνύουν τα στατιστικά στοιχεία, είναι οι μόνες που κατά τις τελευταίες πενταετίες δημιούργησαν νέες θέσεις εργασίας ενώ στη μεγάλη βιομηχανία ο αριθμός των απασχολουμένων μειωνόταν διαρκώς.

Δεν θεωρεί η Επιτροπή ότι μια τέτοια αντιμετώπιση πρέπει να αναθεωρηθεί επιτρέποντας και στις Ευρωπαϊκές αντιπροσωπευτικές οργανώσεις των ΜΜΕπ να συμμετέχουν στις συνδικαλιστικές διαπραγματεύσεις;

Απάντηση του κ. Flynn εξ ονόματος της Επιτροπής

(3 Μαρτίου 1999)

Οι μικρομεσαίες επιχειρήσεις (ΜΜΕ) διαδραματίζουν σημαντικό ρόλο συμβάλλοντας στη δημιουργία πλούτου και θέσεων εργασίας στην Κοινότητα. Η Επιτροπή έχει χρέος να προωθήσει τον ευρωπαϊκό κοινωνικό διάλογο και να εξασφαλίσει τη μέγιστη εκπροσώπηση στη διαβούλευση και την εφαρμογή των συμφωνιών σύμφωνα με τις αντίστοιχες αρχές που διέπουν αυτές τις διαδικασίες.

Η Επιτροπή και το Συμβούλιο έχουν την ευθύνη να ελέγχουν ώστε τα μέρη μιας συμφωνίας που έχει συναφθεί από τους κοινωνικούς εταίρους, η οποία θα μεταφερθεί στην κοινοτική νομοθεσία, να εκπροσωπούνται επαρκώς σε σχέση με το πεδίο της συμφωνίας. Πάντως τα όργανα πρέπει να τηρούν πλήρως την αυτονομία των κοινωνικών εταίρων και δεν μπορούν να παρέμβουν στην ελεύθερη επιλογή των εταίρων που κάνουν τη διαπραγμάτευση.

Στην ανακοίνωσή της "Προσαρμόζοντας και προωθώντας τον κοινωνικό διάλογο σε κοινοτικό επίπεδο" της 20 Μαΐου 1998(1), η Επιτροπή έδωσε σαφές μήνυμα καλώντας τους κοινωνικούς εταίρους να εξασφαλίσουν ότι ο διάλογός τους παραμένει ισχυρός και εξακολουθεί να προσελκύει ευρεία υποστήριξη εξασφαλίζοντας τη μέγιστη εκπροσώπηση. Αυτό το μήνυμα το οποίο ευθυγραμμίζεται σε μεγάλο βαθμό με τη θέση του Ευρωπαϊκού Κοινοβουλίου στο πράσινο βιβλίο(2) το οποίο προηγήθηκε της ανακοίνωσης, οδήγησε σε σοβαρή συζήτηση ανάμεσα στην Ένωση Συνομοσπονδιών Βιομηχανιών και Εργοδοτών της Ευρώπης (UNICE) και την Ευρωπαϊκή Ένωση Βιοτεχνικών και Μικρομεσαίων Επιχειρήσεων (UEAPME) σχετικά με τη δυνατότητα της UEAPME να πάρει μέρος σε όλες τις σχετικές διαδικασίες κοινής δράσης και διαπραγματεύσεων στο εσωτερικό του ευρωπαϊκού κοινωνικού διαλόγου. Οι δύο οργανώσεις έχουν συνάψει συμφωνία στα τέλη του 1998 για τη συνεργασία ανάμεσα στην UNICE και την UEAPME κατά τις συναντήσεις για τον κοινωνικό διάλογο συμπεριλαμβανομένων των διαπραγματεύσεων. Η Επιτροπή καλωσορίζει αυτή τη συμφωνία ως ένα σημαντικό βήμα εμπρός αναφορικά με τον εποικοδομητικό διάλογο και την ευρύτερη συμμετοχή στις διαπραγματεύσεις των κοινωνικών εταίρων σε ευρωπαϊκό επίπεδο.

(1) COM(98)322 τελικό.

(2) COM(96)448 τελικό.
ΓΡΑΠΤΗ ΕΡΩΤΗΣΗ E-3632/98

υποβολή: Anita Pollack (PSE) προς την Επιτροπή

(3 Δεκεμβρίου 1998)

Θέμα: Αύξηση του δυναμικού των ΜΚΟ στις αναπτυσσόμενες χώρες

Τί μέτρα λαμβάνει η Επιτροπή ούτως ώστε να συμβάλλει στην ενίσχυση του δυναμικού μη κυβερνητικών οργανώσεων και τοπικών κοινοτήτων στις αναπτυσσόμενες χώρες προκειμένου να μπορούν να μετέχουν στον έλεγχο και την προστασία των δασών και της άγριας πανίδας και χλωρίδας;

Απάντηση του κ. Marín εξ ονόματος της Επιτροπής

(22 Δεκεμβρίου 1998)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού μηχανογραφημένο αντίτυπο με τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-3917/98

υποβολή: Graham Mather (PPE) προς την Επιτροπή

(4 Ιανουαρίου 1999)

Θέμα: Συνεδρίαση του Συμβουλίου ECOFIN την 1η Δεκεμβρίου 1998

Στην ανωτέρω συνεδρίαση, η Ομάδα του Κώδικα Συμπεριφοράς ζήτησε από την Επιτροπή να ολοκληρώσει το συντομότερο δυνατό δυο μελέτες, εκ των οποίων η πρώτη αποτελεί μια συγκριτική μελέτη των διοικητικών μεθόδων και η δεύτερη μια διακρατική επανεξέταση της φορολόγησης των δραστηριοτήτων των εταιρειών χαρτοφυλακίου καθώς και των εσωτερικών δραστηριοτήτων των ομίλων στα κράτη μέλη.

Μπορεί, παρακαλώ, η Επιτροπή να με πληροφορήσει:

1. Ποιος θα πραγματοποιήσει αυτές τις μελέτες;

2. Σε περίπτωση που προσληφθεί σχετικά κάποιος εξωτερικός σύμβουλος, ποια θα είναι η αμοιβή του;

3. Ποιο ακριβώς θα είναι το εύρος του αντικειμένου αυτών των μελετών;

4. Πότε προβλέπεται ότι θα έχουν ολοκληρωθεί;

5. Προτίθεται η Επιτροπή να θέσει τις εν λόγω μελέτες στη διάθεση των ΒΕΚ μετά την ολοκλήρωσή τους;

Απάντηση του κ. Monti εξ ονόματος της Επιτροπής

(10 Μαρτίου 1999)

Ζητήθηκε από την Επιτροπή να αναθέσει την εκπόνηση μελέτης για τις διοικητικές πρακτικές σε εξωτερικό σύμβουλο με συγκεκριμένη εμπειρία αυτών των θεμάτων σε κάθε ένα από τα 15 κράτη μέλη. Η μελέτη αυτή έπρεπε επίσης να περιλαμβάνει συγκριτική εξέταση μεταξύ των διαφόρων κρατών μελών σχετικά με τις δραστηριότες που πραγματοποιούνται εντός των ομίλων στο εσωτερικό των κρατών μελών. Η Επιτροπή θα εκπονήσει συγκριτική μελέτη για τη φορολόγηση, σε κάθε χώρα, των δραστηριοτήτων των εταιρειών holding, με βάση τα διαθέσιμα στο ευρύ κοινό πληροφοριακά στοιχεία και εκείνα που θα διαβιβάσουν τα κράτη μέλη.

Στις 8 Δεκεμβρίου 1998, η Επιτροπή δημοσίευσε πρόσκληση υποβολής προσφορών για την ανάθεση μελέτης που αφορά τις διοικητικές πρακτικές. Η διαδικασία αυτή δεν έχει ακόμη ολοκληρωθεί. ταν ανατεθεί η σχετική με τη μελέτη αυτή σύμβαση, η Επιτροπή θα δημοσιεύσει στην Επίσημη Εφημερίδα ενημερωτικό σημείωμα στο οποίο θα αναφέρονται τα πληροφοριακά στοιχεία σχετικά με τον σύμβουλο στον οποίο ανατέθηκε η σύμβαση.

Στη μελέτη των διοικητικών πρακτικών θα εξετάζεται και θα περιγράφεται, με βάση την πρακτική εμπειρία αυτών των προβλημάτων, η έκταση και ο βαθμός της διακριτικής ευχέρειας της διοίκησης όσον αφορά την φορολογία των επιχειρήσεων σε κάθε ένα από τα 15 κράτη μέλη καθώς και οι εφαρμοζόμενες διαδικασίες με τις οποίες καθορίζονται οι τιμές μεταβίβασης για ελεγχόμενες συναλλαγές, σε σχέση με τις εντός του ομίλου δραστηριότητες και τις χρηματοπιστωτικές υπηρεσίες. Καμία συγκεκριμένη εντολή δεν έχει καθορισθεί όσον αφορά την συγκριτική μελέτη των καθεστώτων των εταιρειών holding, την οποία εκπονεί την περίοδο αυτή η Επιτροπή.

Στόχος των μελετών αυτών είναι να καταστεί δυνατή η αξιολόγηση των φορολογικών μέτρων από την Ομάδα του Κώδικα συμπεριφοράς. ταν θα έχουν ολοκληρωθεί οι μελέτες αυτές, η Επιτροπή θα υποβάλει τα αποτελέσματα στην Ομάδα, τα οποία και θα διαβιβασθούν έγκαιρα στο Ευρωπαϊκό Κοινοβούλιο.
ΓΡΑΠΤΗ ΕΡΩΤΗΣΗ E-4062/98

υποβολή: Graham Mather (PPE) προς την Επιτροπή

(13 Ιανουαρίου 1999)

Θέμα: Οδηγία για τους οικότοπους του 1992 - ορισμός ειδικών ζωνών προστασίας

Στα πλαίσια της οδηγίας 1992 για τους οικοτόπους(1) τα κράτη μέλη υποχρεούνται να προτείνουν ορισμένο αριθμό περιοχών που θα ορισθούν ως ειδικές περιοχές προστασίας έως το 1992. Το Ηνωμένο Βασίλειο δεν εκπλήρωσε όλες του τις υποχρεώσεις ως προς το θέμα αυτό.

Ποιά δράση προτίθεται να αναλάβει η Επιτροπή για να εξασφαλίσει ότι το Ηνωμένο Βασίλειο ανταποκρίνεται τώρα στις υποχρεώσεις αυτές;

Απάντηση της κας Bjerregaard εξ ονόματος της Επιτροπής

(12 Μαρτίου 1999)

Η οδηγία 92/43/ΕΟΚ του Συμβουλίου της 21ης Μα ου 1992 περί της διατηρήσεως των φυσικών οικοτόπων (ενδιαιτημάτων) και της άγριας πανίδας και χλωρίδας, απαιτεί από κάθε κράτος μέλος την προς την Επιτροπή υποβολή καταλόγου τοποθεσιών, εντός τριετίας από της κοινοποιήσεως της εν λόγω οδηγίας. Οι κατάλογοι αυτοί όφειλαν, επομένως, να έχουν παραληφθεί ήδη από τον Ιούνιο του 1995.

Το Ηνωμένο Βασίλειο έχει τώρα προτείνει 333 τοποθεσίες, οι οποίες καλύπτουν 16.885 km2. Ειδοποίησε την Επιτροπή ότι ο κατάλογός του έχει σχεδόν ολοκληρωθεί και ότι μικρός αριθμός τοποθεσιών που απομένουν θα προταθεί την άνοιξη του 1999.

Για την κατάρτιση καταλόγου τοποθεσιών κοινοτικής σημασίας που θα χαρακτηρισθούν ως - δυνάμει της οδηγίας - ειδικές ζώνες διατήρησης (ΕΖΔ), η Επιτροπή θα αξιολογήσει, από κοινού με τα κράτη μέλη, τους προτεινόμενους εθνικούς καταλόγους. Αυτό θα πραγματοποιηθεί ξεχωριστά για κάθε βιογεωγραφική περιοχή που καλύπτει η οδηγία.

Το Ηνωμένο Βασίλειο βρίσκεται εξ ολοκλήρου στην ατλαντική βιογεωγραφική περιοχή. Για το φθινόπωρο του 1999 προβλέπεται η πραγματοποίηση σεμιναρίου για την αξιολόγηση των προτεινόμενων εθνικών καταλόγων για την εν λόγω περιοχή. Στο πλαίσιο αυτό θα εξετασθεί η επάρκεια της βρετανικής πρότασης σε σχέση με τους στόχους της οδηγίας, και θα διαμορφωθεί η βάση κάθε περαιτέρω διμερών συζητήσεων μεταξύ της Επιτροπής και του Ηνωμένου Βασιλείου, για το θέμα αυτό.

(1) ΕΕ L 206 της 22.7.1992, σελ. 7.
ΓΡΑΠΤΗ ΕΡΩΤΗΣΗ P-3993/98

υποβολή: Ernesto Caccavale (UPE) προς την Επιτροπή

(21 Δεκεμβρίου 1998)

Θέμα: Εισφορά που βαρύνει τους κατόχους αδειών τηλεπικοινωνιών στην Ιταλία

Έχοντας υπόψη το καθεστώς πλήρους ανταγωνισμού που χαρακτηρίζει από 1.1.98 την κοινοτική αγορά δικτύων και υπηρεσιών τηλεπικοινωνιών.

Λαμβάνοντας υπόψη ότι η οδηγία 97/13/ΕΚ(1) καθορίζει μεταξύ άλλων ότι "τα δικαιώματα που ζητούνται από τις επιχειρήσεις για τις διαδικασίες παροχής αδείας αποκλειστικό σκοπό έχουν την κάλυψη των διοικητικών δαπανών για την έκδοση, διαχείριση, έλεγχο και εκτέλεση των σχετικών μεμονωμένων αδειών".

Θεωρώντας αναμενόμενο ότι με την πρόσφατη έγκριση του προϋπολογισμού για το 1999, η Ιταλία επιβάλει στους κατόχους αδειών για την εγκατάσταση και παροχή δικτύων και υπηρεσιών τηλεπικοινωνιών την καταβολή ετήσιας εισφοράς υπολογιζόμενης με διαφορετικές ποσοστιαίες αναλογίες ανάλογα με τους παράγοντες του κλάδου επί του κύκλου εργασιών σχετικά με όλες τις υπηρεσίες και παροχές τηλεπικοινωνιών και ότι η εισφορά αυτή, έστω και αν θα ακολουθήσει πτωτική πορεία, προορίζεται να διαρκέσει μέχρι το 2002.

Έχοντας υπόψη ότι το ύψος της εισφοράς που επιβάλεται στις ιταλικές εταιρίες δεν βρίσκει αντιστοιχία σε κανένα άλλο κράτος μέλος και εμφανίζεται εντελώς δυσανάλογο με τις διοικητικές δαπάνες που πρέπει να καλύψει για την έκδοση των αδειών.

Ερωτάται η Επιτροπή:

- για ποιό λόγο δεν προσαρμόσθηκε η Ιταλία με τους ευρωπαϊκούς κανονισμούς;

- η καταβολή της εισφοράς δεν έρχεται σε αντίθεση με τις αρχές του ελεύθερου ανταγωνισμού, της μη ύπαρξης διακρίσεων, της αναλογικότητας και της αντικειμενικότητας;

- η ιταλική αγορά και οι εταιρίες τηλεπικοινωνιών που λειτουργούν στην Ιταλία δεν πλήττονται σε σχέση με τις ευρωπαϊκές αγορές αναφορικά ιδιαίτερα με την ανάπτυξη των καινοτόμων υπηρεσιών και της κοινωνίας της πληροφορίας;

- ποιά μέτρα προτίθεται να υιοθετήσει προκειμένου να εξασφαλίζεται η τήρηση των κοινοτικών κανονισμών;

- για ποιό λόγο δεν έκρινε σκόπιμο να δοθεί κάποια συνέχεια μετά τη λήψη θέσης της της 11.11.98 έναντι της ιταλικής κυβέρνησης;

Απάντηση του κ, κ. Bangemann εξ ονόματος της Επιτροπής

(20 Ιανουαρίου 1999)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,

(1) ΕΕ L 117 της 7.5.1997, σελ. 15.
ΓΡΑΠΤΗ ΕΡΩΤΗΣΗ E-3021/98

υποβολή: Joan Vallvé (ELDR) προς την Επιτροπή

(8 Οκτωβρίου 1998)

Θέμα: Τα λατομεία ασβεστόλιθου στις κοινότητες Taltehull και Vingrau στη Γαλία

Η εταιρεία ΟΜΥΑ εκμεταλλεύεται εδώ και πολλά χρόνια ένα λατομείο ασβεστολίθου στην περιοχή της κοινότητας Taltehull (Tautavel). Τώρα, η εταιρεία αυτή αποφάσισε να ανοίξει ένα νέο λατομείο στην περιοχή της κοινότητας Vingrau. Ο δήμαρχος και οι κάτοικοι αυτής της κοινότητας, που βρίσκεται στο νότιο τμήμα της περιοχής Gorbières στα Πυρηναία, αντιτίθενται στο σχέδιο αυτό και θεωρούν ότι αντίκειται στην οδηγία 79/409/ΕΟΚ(1) της 2 Μαρτίου 1979 για την προστασία των αγρίων πτηνών, καθώς και στην οδηγία 92/43/ΕΟΚ(2) της 21ης Μαΐου 1992 για την προστασία των φυσικών κατοίκων και της άγριας πανίδας και χλωρίδας.

Έχει η Επιτροπή προειδοποιήσει τη Γαλλική κυβέρνηση για το ότι το σχέδιο αυτό για νέο λατομείο ασβέστου στο Vingrau της Βόρειας Καταλωνίας θα αντίκειται στις προαναφερθείσες οδηγίες;

Απάντηση της κας Bjerregaard εξ ονόματος της Επιτροπής

(19 Νοεμβρίου 1998)

Η Επιτροπή δέχτηκε κατά το παρελθόν καταγγελίες σχετικά με το σχέδιο λειτουργίας λατομείων ασβεστολίθου στην περιοχή " Basses Corbiθres ", στο έδαφος των κοινοτήτων Vingrau και Tautavel (διαμέρισμα Ανατολικών Πυρηναίων). Εξάλλου, το Κοινοβούλιο επανειλημένα ζήτησε πληροφορίες από την Επιτροπή στη συνέχεια της αναφοράς αριθ. 923/94

Η ανάλυση των στοιχείων επέτρεψε να διαπιστωθεί κακή εφαρμογή εκ μέρους της Γαλλίας των οδηγιών 79/409/ΕΟΚ ("πουλιά") και 92/43/ΕΟΚ ("οικότοποι"). Πράγματι η Γαλλία δεν έχει χαρακτηρίσει την περιοχή "Basses Corbiθres" ως ζώνη ειδικής προστασίας για ορισμένα είδη πουλιών που παρατίθενται στο παράρτημα Ι της οδηγίας για τα πουλιά (ιδίως τον αητό Bonelli), καθώς και ορισμένα είδη μεταναστευτικών πουλιών που δεν εμφανίζονται στο παράρτημα Ι, ούτε και έλαβε ειδικά μέτρα διατήρησης των οικοτόπων τους, σε αντίθεση προς το άρθρο 4 των παραγράφων 1 και 2 της οδηγίας αυτής. Η Γαλλία ακόμη δεν έλαβε τα ενδεδειγμένα μέτρα στην περιοχή αυτή για την καταπολέμηση των διαφόρων οχλήσεων που μπορούν να επηρεάσουν σοβαρά τα είδη που βρίσκουν καταφύγιο στον χώρο αυτόν και για την αντιμετώπιση της υποβάθμισης των βιοτόπων τους, εξαιτίας της εγκατάστασης και λειτουργίας των λατομείων ασβεστολίθου στα εδάφη των κοινοτήτων του Tautavel και του Vingrau, σε αντίθεση προς το άρθρο 6, παράγραφοι 2,3 και 4 της οδηγίας για τους οικοτόπους.

Κατ' εφαρμογήν του άρθρου 169 της Συνθήκης ΕΚ, η Επιτροπή εξέδωσε, τον Δεκέμβριο 1997, αιτιολογημένη γνώμη με την οποία εκτιμά ότι η Γαλλία δεν εκπλήρωσε τις υποχρεώσεις που απορρέουν από τις οδηγίες για τα πουλιά και τους οικοτόπους. Επειδή δεν διαπίστωσε ότι ετέθη τέρμα στις παραβάσεις, η Επιτροπή προσέφυγε στο Ευρωπαϊκό Δικαστήριο (προσφυγή καταχωρισθείσα στις 20 Οκτωβρίου 1998, με αριθμό C-374-9/98). Εναπόκειται τώρα πλέον στο Δικαστήριο να διαπιστώσει την παράβαση της Γαλλίας.

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.
ΓΡΑΠΤΗ ΕΡΩΤΗΣΗ E-3659/98

υποβολή: José García-Margallo y Marfil (PPE) προς την Επιτροπή

(7 Δεκεμβρίου 1998)

Θέμα: Το "σφάλμα της χιλιετίας"

Έχει διαπιστωθεί ότι το "σφάλμα της χιλιετίας" ενδέχεται να παρουσιασθεί σε οποιοδήποτε προγραμματιζόμενο ηλεκτρονικό σύστημα (ΠΗΣ), από τους κεντρικούς υπολογιστές μέχρι τους μικροεπεξεργαστές.

Δεδομένου ότι τα συστήματα αυτά χρησιμοποιούνται σε κάθε είδους βιομηχανικές εφαρμογές (στα διάφορα στάδια της παραγωγικής διαδικασίας), στις μεταφορές, τις δημόσιες υπηρεσίες κ.τ.λ., ότι στηρίζονται στην ημερομηνία και ότι έχει μεγάλη σημασία να γνωρίζουμε πώς ενδέχεται να συμπεριφερθούν την ημέρα της αλλαγής της χιλιετίας, θα ήταν σκόπιμο να επισημανθούν οι κίνδυνοι.

Ποιά είναι η γνώμη της Επιτροπής σχετικά με τον ρόλο που θα μπορούσε να διαδραματίσει ο Ευρωπαϊκός Οργανισμός για την Υγεία και την Ασφάλεια στην Εργασία, για την πρόληψη και/ή τον περιορισμό των συνεπειών που ενδέχεται να έχουν πιθανά σφάλματα του ηλεκτρονικού ελέγχου για την ασφάλεια στην εργασία;

Απάντηση του κ. Flynn εξ ονόματος της Επιτροπής

(10 Μαρτίου 1999)

Η αποστολή του ευρωπαϊκού οργανισμού για την υγεία και την ασφάλεια στην εργασία είναι, μεταξύ άλλων, η συλλογή και η διάδοση τεχνικών, επιστημονικών και οικονομικών πληροφοριών στα κράτη μέλη με σκοπό την ενημέρωση των κοινοτικών οργάνων, των κρατών μελών και των ενδιαφερομένων μερών καθώς και η παροχή τεχνικών, επιστημονικών και οικονομικών πληροφοριών σχετικά με τις μεθόδους και τα μέσα που προορίζονται για την εφαρμογή των προληπτικών δραστηριοτήτων, με ιδιαίτερη έμφαση στα ειδικά προβλήματα των μικρομεσαίων επιχειρήσεων.

Η Επιτροπή κάλεσε συγκεκριμένα τον οργανισμό να ευαισθητοποιήσει τη βιομηχανία σχετικά με τις πιθανές συνέπειες που μπορεί να έχει για την υγεία και την ασφάλεια το πρόβλημα αυτό.

Στο πλαίσιο αυτό, ο οργανισμός αναλαμβάνει τις ακόλουθες ενέργειες:

- δημιουργία μιας ειδικής ενημερωτικής δραστηριότητας για το έτος 2000 στη διεύθυνση Web του οργανισμού με κόμβους σε πληροφορίες διαθέσιμες στα κράτη μέλη καθώς και π.χ. στις Ηνωμένες Πολιτείες και την Αυστραλία.

- δημιουργία - σε σχέση με την δραστηριότητα αυτή - ενός διαλογικού φόρουμ ηλεκτρονικού ταχυδρομείου για την ανταλλαγή πληροφοριών σχετικά με το θέμα.
ΓΡΑΠΤΗ ΕΡΩΤΗΣΗ E-3891/98

υποβολή: Odile Leperre-Verrier (ARE) προς την Επιτροπή

(4 Ιανουαρίου 1999)

Θέμα: Ανταλλαγές με τις χώρες της Λατινικής Αμερικής στο πλαίσιο του προγράμματος "Νεολαία για την Ευρώπη"

Θα μπορούσε η Επιτροπή να προβεί σε απολογισμό της δράσης "ανταλλαγές με τις χώρες της Λατινικής Αμερικής" στο πλαίσιο του προγράμματος "Νεολαία για την Ευρώπη", διευκρινίζοντας ποια είδη δράσεων έχουν επιχορηγηθεί και σε ποιες χώρες;

Θα μπορούσε επίσης να ανακοινώσει ποιο θα είναι το μέλλον αυτής της δράσης στο πλαίσιο του νέου προγράμματος "Νεολαία για την Ευρώπη"; Οι δράσεις υπέρ της Λατινικής Αμερικής θα εξακολουθήσουν να επιχορηγούνται στο πλαίσιο μίας συγχώνευσης με το πρόγραμμα της ευρωπαϊκής υπηρεσίας για την εθελοντική εργασία;

Απάντηση της κ. Cresson εξ ονόματος της Επιτροπής

(23 Φεβρουαρίου 1999)

Από το 1992 και μετά η Επιτροπή υποστηρίζει ανταλλαγές νέων καθώς και δραστηριότητες υποστήριξης των ανταλλαγών νέων με τις χώρες της Λατινικής Αμερικής. Έως το 1994 αυτές οι δραστηριότητες εντάσσονταν στις "Ενέργειες προτεραιότητας στον τομέα της νεολαίας". Από το 1995 το πρόγραμμα "Νεολαία για την Ευρώπη" απορρόφησε τις ανταλλαγές νέων με τις τρίτες χώρες.

Ήδη από το 1993 ήταν έντονο το ενδιαφέρον και το πνεύμα αλληλεγγύης που επιδεικνύουν οι μη κυβερνητικές οργανώσεις (ΜΚΟ) για την υποστήριξη της δράσης για τη νεολαία σε αυτές τις χώρες. Ενώ στην αρχή παρατηρήθηκε συγκέντρωση των αιτήσεων εκ μέρους ιβηρικών συλλόγων, σταδιακά πραγματοποιήθηκε μια διεύρυνση στο σύνολο των κρατών μελών, συμπεριλαμβανομένων της Γερμανίας και των σκανδιναβικών χωρών. Ακόμα, η ανάγκη να συμπεριληφθούν τουλάχιστον δύο χώρες της Λατινικής Αμερικής επέτρεψε την ανταλλαγή και τη μεταφορά εμπειρίας καθώς και τη δημιουργία επωφελών σχέσεων μεταξύ λατινοαμερικανικών ΜΚΟ. Οι ανταλλαγές νέων συνέβαλαν με σημαντικό τρόπο σε ορισμένες χώρες της Λατινικής Αμερικής στον εκδημοκρατισμό της κοινωνίας, στη διαδικασία "ειρήνευσης" και στη διαμόρφωση πολιτικών και δομών για τη νεολαία.

Το 1998 η Επιτροπή παρέλαβε 78 αιτήσεις χρηματοδότησης σχετικά με την επαγγελματική κατάρτιση εμψυχωτών νεολαίας ή με ανταλλαγές νέων με την Κεντρική και τη Λατινική Αμερική, από τις οποίες εγκρίθηκαν οι 31. Εξάλλου η εφαρμογή της πρότυπης πρωτοβουλίας το 1996 και του προγράμματος της ευρωπαϊκής εθελοντικής υπηρεσίας από το 1998 και εξής επέτρεψε την ένταξη 55 νέων εθελοντών σε σχέδια που εντοπίζονται στην Κεντρική και στη Λατινική Αμερική.

Δεδομένου ότι οι συμφωνίες συνεργασίας της Κοινότητας και αυτών των χωρών περιλαμβάνουν στο εξής ένα σκέλος "συνεργασία στον τομέα της εκπαίδευσης, της κατάρτισης και της νεολαίας", η Επιτροπή εξετάζει στο εξής τις δυνατότητες για ενίσχυση της συνεργασίας σε θέματα νεολαίας, ιδίως υπέρ των τοπικών υπευθύνων της δράσης για τους νέους και υπέρ της ανάπτυξης του ιστού των σωματείων στο πλαίσιο των περιφερειακών συμφωνιών συνεργασίας των χωρών του Mercosur, του συμφώνου των Άνδεων και της Κεντρικής Αμερικής.